
Įvadas 


Pastaraisiais metais tiek Europos Sąjungoje, tiek Lietuvoje vis didesnis dėmesys 
skiriamas aplinkosauginiam ugdymui. Kiekvieno iš mūsų pozicija aplinkosauginio 
ugdymo srityje ypač svarbi. Kuo anksčiau vaikai susipažįsta su aplinkosauginiais 
klausimais, tuo stipriau jie įsijungia į tokias veiklas patys, įtraukia draugus bei 
artimuosius. Dėmesys aplinkosaugai mokykloje padeda ugdyti sąmoningus 
piliečius. Vaikai mokykloje ne tik įgyja aplinkosaugos žinių, bet išmoksta įvairių kitų 
aplinkosaugai svarbių dalykų 

Vaikystė išskiriama kaip reikšmingas amžiaus tarpsnis aplinkosauginėms 
nuostatoms ir aplinką tausojančiam elgesiui formuotis, nes pradinis mokyklinis 
amžius pasižymi svarbiais kognityviniais pokyčiais ir besiplečiančiu socialiniu vaiko 
pasauliu, taip pat didele tėvų įtaka. (Šorytė, Pakalniškienė, 2021). Ikimokyklinėje 
įstaigoje vaikams suformuotos vertybinės nuostatos ir praktinės veiklos įgūdžiai 
yra tas pamatas, kuriuo jie ateityje remsis savo gyvenime. Nustatyta, kad ugdant 
aplinkosaugines nuostatas ikimokykliniame amžiuje ypač tinka šie metodai: 
diskusijos, probleminių klausimų kėlimas, išvykos, akcijos ir pan. (Beišienė, 
Lukavičienė, 2015). Vaikų požiūris į aplinką ir elgesys formuojasi apie 7 metus, didėja 
iki 10 metų, išsilygina iki 14 metų, o vėliau vėl smunka. Aplinkosauginis elgesys 
vystosi nuo vaikystės iki ankstyvos paauglystės ir pradeda stiprėti nuo 10 metų, o 
požiūris į aplinką išlieka kintantis bent iki ankstyvo pilnametystės (Otto ir kt., 2019). Iš 
aplinkos psichologijos perspektyvos sistemiškai yra tirtas ir jaunų žmonių (paauglių) 
aplinką tausojantis elgesys ir jį lemiantys veiksniai, t. y. aplinkosauginės vertybės 
arba suvoktas poreikis tausoti gamtą ir jos išteklius. (Balundė ir kt. 2021). Jaunimo 
santykis su aplinkosauga reiškiasi per požiūrį, elgesį ir atsakomybės jausmą. Jaunimo 
organizacijos, dirbančios aplinkos labui, turėtų orientuotis ne tik į žinių didinimą, 
bet ir į patirties, turinčios įtakos tvariam vystymuisi, įgijimą (Bghlerengen, Wiium, 
2022). 

Akivaizdu, kad būtina stiprinti aplinkosauginį ugdymą pradinėje mokykloje, 
kaip vieną svarbiausių gamtamokslinio ugdymo komponentų (Lamanauskas, 2009). 
Tyrimo, atlikto Indonezijoje, rezultatai parodė, kad dauguma mokytojų sutiko, 
kad į mokinių, ypač pradinių klasių mokinių, mokymosi procesą svarbu integruoti 
aplinkosauginį švietimą. Tačiau ši integracija vis dar turi apribojimų, pvz., nepakanka 
laiko (Sukma et al., 2020). Kita vertus, nepaisant to, kad aplinkosauginio ugdymo 

aktualumas buvo pripažintas, pokyčių mokyklų praktikoje dar mažai (Stanišič 8. 
Maksič, 2014). 

Tačiau nemažiau svarbus ir mokytojų, dirbančių su ikimokyklinio ir pradinio 
mokyklinio amžiaus vaikais ir ilgus metus jiems esančiu pavyzdžiu, aplinkosauginės 
nuostatos. Svarbuatkreiptidėmesįįbūsimųjų mokytojų aplinkosauginįsąmoningumą, 
nes jų, kaip būsimų specialistų, sprendimai gali turėti įtakos ne tik aplinkai, bet ir 
jaunosios kartos ugdymui. Kita vertus, jausti vyraujančias studentų aplinkosauginių 
nuostatų tendencijas dėstytojams naudinga ir dėl to, kad atliepdami dalyko studijų 
programą galėtų paakcentuoti vienus ar kitus tvaraus vystymosi tikslus. Pagrindinis 
tyrimo klausimas yra, kokias aplinkosaugines nuostatas yra išsiugdę būsimieji 
ikimokyklinio, priešmokyklinio ugdymo ir pradinių klasių mokytojai. 


Tyrimo metodologija 
Bendra charakteristika 


Tyrimas yra atliktas taikant mišraus tyrimo prieigą (kokybinę ir kiekybine), 
pilotinio pobūdžio. Tyrimas atliktas 2023 metų sausio-kovo mėnesiais. Tyrimas 
grindžiamas nuostata, kad studentų nuomonių ir vertinimų tyrimai yra svarbūs, 
nes jie leidžia nustatyti aktualias problemas, patikslinti jau žinomas, numatyti 
studijų tobulinimo galimybes. Kokybinės analizės rezultatai pateikti publikuotame 
straipsnyje (Lamanauskas ir Makarskaitė, 2023). 


Imtis 


Tyrime dalyvavo 136 universiteto studentai, būsimieji ikimokyklinio, 
priešmokyklinio, ir pradinio ugdymo mokytojai (būsimieji ankstyvojo ugdymo 
mokytojai). Tiriamoji imtis sudaryta iš dviejų universitetų — Vilniaus (N = 121) ir 
Klaipėdos (N = 15) — studentų, studijuojančių Vaikystės pedagogiką (N = 110) ir 
Ikimokyklinio ugdymo pedagogiką (N = 26). Studentų pasiskirstymas pagal studijų 
metus pateikiamas 1 lentelėje. 


1 lentelė 
Studentų pasiskirstymas pagal studijų metus [n (%)] 


Kursas n % 
Pirmas 43 31.6 
Antras 72 52.9 
Trečias 12 8.8 
Ketvirtas 9 6.6 
Iš viso 136 100.0 

Taigi, laikomasi nuostatos, kad tokia imtis yra ganėtinai reprezentatyvi 
kiekybiniame pilotiniame tyrime ir leidžia padaryti tinkamas išvadas. 

Studentų apklausa vykdyta auditorijose, pateikiant parengtas anketas. Visi 
studentai buvo informuoti apie tyrimo tikslus, jų dalyvavimas buvo savanoriškas ir 
anoniminis. Buvo gautas žodinis studentų sutikimas dalyvauti apklausoje. 


Instrumentas 


Tyrime panaudota 22 teiginių skalė. Teiginiai įvertinti taikant intervalinę Likerto 
skalę, kur 1 reiškia „Visiškai nesutinku“, 5 reiškia — „Visiškai sutinku“. 22 teiginių 
masyvas įvertintas turinio požiūriu dviejų ekspertų. Įvertintas teiginių patikimumas 
(vidinis suderinamumas). Žinoma, kad patikimumas dažniausiai įvardijamas kaip 
priemonių kokybės kriterijus, tai yra matavimų tikslumas, stabilumas (Meidus, 
2004). Vidinis suderinamumas išreikštas kaip Cronbacho alfa (angl. Cronbach's 
alpha) koeficientas. Jeigu Cronbacho alfa yra 0,70 ar daugiau, skalė ar klausimų 
/ teiginių grupė laikytina suderinta (Aiken, 2002). Tyrime taikytų teiginių grupės 
Cronbacho alfa yra 0,815. Analizuotų teiginių sąrašas pateikiamas priede. 


Duomenų analizė 


Gauti tyrimo kiekybiniai duomenys buvo išanalizuoti, taikant aprašomosios 
statistikos priemones. Skaičiuojamas vidurkis, standartinis nuokrypis, teiginių 
reikšmingumo indeksas. Išanalizuoti teiginiai ranguojami pagal jų reikšmingumo 
indeksą (RI). Reikšmingumo indeksas kinta ribose (0 < RI < 1). Kuo RI reikšmė 
artimesnė 1, tuo teiginys respondentui yra svarbesnis, reikšmingesnis arba 
respondentas jam labiau pritaria. Analizės metu intervalinė skalė pervesta į santykių 
skalė. Duomenys išanalizuoti, taikant statistinį paketą SPSS. 


Tyrimo rezultatai 


Išanalizavus gautus duomenis, buvo apskaičiuoti teiginių reikšmingumo 
indeksai, o teiginiai suranguoti. Rezultatai pateikiam 2 lentelėje. 

2 lentelė 
Respondentų pozicija aplinkosaugos klausimu (N = 36) 


Teiginiai RI SD 
Man yra svarbu saugoti gamta 0,878 0,132 
Aš palaikau atsinaujinančių energijos šaltinių naudojimą 0,878 0,145 
Mėgstu būti gamtoje, nes atsipalaiduoju 0,876 0,155 
Eidama (-s) į parduotuvę su savimi turiu ir pirkinių krepšį 0,869 0,204 
Manau, kad aplinkos (aplinkosaugos) problemos ateityje tik stiprės 0,867 0,171 


Gamta turi būti saugoma pirmiausia dėl augalų, gyvūnų, bakterijų, 


virusų ir grybų, o ne tik dėl žmonių gerovės 0858 it 
Kaip individas galiu labai prisidéti prie aplinkos issaugojimo 0,851 0,175 
Turėtų būti reikalaujama, kad pramonė naudotų perdirbamas 

medžiagas, nors tai gali kainuoti daugiau nei gamyba iš naujų 0,849 0,180 
žaliavų 

Manau, kad išsivysčiusių šalių žmonės turėtų laikytis 

konservatyvesnio gyvenimo būdo, padėsiančio spręsti aplinkos 0,825 0,202 
problemas 

Išjungiu elektros prietaisus, jei jų nenaudoju 0,819 0,242 
Prieš išmesdamas pakuotę sumažinu jos tūrį 0,779 0,237 
Esant galimybei, vietoj automobilio vairavimo renkuosi 0,766 0,262 
pasivažinėjimą dviračiu ar viešąjį transportą 

Atkreipiau dėmesį į savo vartojimo įpročius, kad prisidėčiau prie 0,759 0,202 
aplinkos apsaugos 

Žiemą stengiuosi nešildyti namų daugiau nei reikia 0,724 0,287 
Reguliariai pasirūpinu, kad į mano namus patekusios atliekos būtų 0,691 0,226 
perdirbamos 

Pirmenybę teikiu perdirbamiems gaminiams palygins su 0,659 0,248 
neperdirbamais 

Pirmenybę teikiu biologiškai skaidiems produktams lyginant su 0,634 0,248 
neskaidžiais 

Esu pasiruošęs (-usi) mokėti daugiau už aplinkai nekenksmingus 0,630 0,235 
(aplinkai draugiškus) produktus 

Mokslo ir technologijų plėtra pašalins aplinkos problemas 0,599 0,183 
Visada perspėju žmones, jei jie daro žalą aplinkai 0,586 0,246 
Skaitau straipsnius, susijusius su aplinkosauga 0,512 0,251 
Aktyviai dalyvauju aplinkosaugos veikloje 0,452 0,228 


RI- reikšmingumo indeksas, SD — standartinis nuokrypis 


Kaip matyti antroje lentelėje, RI pasiskirstė intervale 0,45 — 0,87. | pirmą 
teiginių, esančių ties viršutine verte, penketuką pateko: Man yra svarbu saugoti 
gamtą; Aš palaikau atsinaujinančių šaltinių naudojimą; Mėgstu būti gamtoje, nes 
atsipalaiduoju; Eidama (-s) į parduotuvę su savimi turiu ir pirkinių krepsj; Manau, 

kad aplinkos (aplinkosaugos) problemos ateityje tik stiprės. Du pirmieji teiginiai, 
turintys aukščiausią reikšmingumo indeksą, gali būti siejami su žinojimu ir supratimu. 
Pomėgis būti gamtoje todėl, kad tai vieta atsipalaidavimui, nors rodo pragmatinį 
santykį su gamta, tačiau atliepia šiandieninio žmogaus darnos su savimi ir aplinka 
paieškas ir būtinybę. Krepšio apsipirkimams turėjimas byloja apie tvarius vartojimo 
įpročius. Vieną aukščiausių reikšmingumo indeksą turi ir teiginys apie supratimą, jog 
ateityje aplinkosaugos problemos tik didės. Pandemijos, karo Ukrainoje kontekste 
kitokio suvokimo apie aplinkosaugą, vargu, ar galima buvo tikėtis. 

visų gyvosios gamtos organizmų, nesvarbu, koks jis bebūtų, galima daryti prielaidą, 
jog apklausoje dalyvavusieji supranta, kad gamtoje nėra nereikalingų organizmų, 
kad tarp jų egzistuoja ryšiai. Ir nutraukus, ar kažkaip pakenkus tiems ryšiams, 
bus pažeista ar sutrikdyta gyvosios gamtos tvarka. Aukštą RI turintis teiginys Kaip 
individas galiu labai prisidėti prie aplinkos išsaugojimo byloja apie iniciatyvos ir 
atsakomybės buvimą, aplinkosauginį pilietiškumą. 

Tyrime dalyvaujantiems studentams priimtina, kad pramonė naudotų 
perdirbamas medžiagas, nors gamyba kainuotų daugiau nei naujų žaliavų. Europos 
Sąjungos vienas iš siekių ir yra žiedinė ekonomika, kai efektyviau naudojamos 
žaliavos ir mažinamos atliekos. 

Išjungiu prietaisus, jei jų nenaudoju, Prieš išmesdamas pakuotę, sumažinu jos 
tūrį - teiginiai orientuoti į vartojimo įpročius. Aplinkai draugiškas vartotojų elgesys 
yra strateginis uždavinys ne tik Lietuvai, bet ir visam pasauliui klimato kaitos ir 
ekologinės krizės akivaizdoje. 

Esant galimybei vietoj automobilio renkuosi dviratį ar viešąjį transportą 
teiginio RI, vargu, ar atitinka realią situaciją, nes didelė studentų dalis nevairuoja 
arba neturi automobilio. Tai šiam teiginiui pritarti jiems yra lengviau, nei turintiems 
automobilius ir kasdien juos vairuojantiems. Kaip ir kitas teiginys apie namų šildymą 
studentams gali būti kiek tolimas nuo kasdieninio gyvenimo, nes didelė dalis gyvena 
nuomojamame būste ir temperatūra juose nuo ten gyvenančių nepriklauso. 

Kad studentai daugiau dėmesio skiria tam, ką vartoja, analizuoja, pvz., savo 
maisto pasirinkimus, pastebi ir sveikatos tyrėjai. Reiškia, didėja jaunosios kartos 
ekologinis sąmoningumas. 

2 lentelėje (žemesnė pozicija) pateikti trys teiginiai apie atliekų perdirbimą. 
Rūšiavimas, atliekų perdirbimas, pasirinkimas perkant produktą su perdirbama 
pakuote rodo studentų ekologinį sąmoningumą, darnos su aplinka paieškas. Kartu 
tikima, kad mokslų ir technologijų plėtra pašalins aplinkos problemas. Norisi tikėti, 
kad dabartiniai studentai per pastaruosius kelis metus mieste, savo gyvenamojoje 
vietoje pastebėjo ryžtingus žingsnius tvarios aplinkosaugos link. 

Studentai skaito straipsnius aplinkosaugos temomis, nesitaiko su aplinkos 
teršėjais ar kaip nors kitaip kenkiančiais gamtai, patys įsitraukia į aktyvią 
aplinkosauginę veiklą. Nors pastarųjų teiginių RI yra gerokai žemesnis. 

Išvados 


Aplinkosaugos nuostatos, kaip ir bet kokios, turi įtakos Žmogaus elgesiui. 
Studentai, dar būdami vaikais to elgesio mokėsi iš savo tėvų ir mokytojų. Tai, ką jie 
išsakė šio tyrimo metu — tai daugelio metų rezultatas. 

Studentai labai aiškiai supranta atliekų perdirbimo svarbą, pritaria bioįvairovės 
išsaugojimui, šilumos tausojimui, atsakingam vartojimui ir pan. 

Tikėtina, kad būsimieji mokytojai, turėdami išsiugdytas aplinkosaugines 
nuostatas, aplinkosauginės praktinės veiklos įgūdžių ateityje profesiniame gyvenime 
šiomis vertybėmis grjs ugdymo procesą ir savo patirtis jau naujuose kontekstuose 
perteiks ugdytiniams. 

Aplinkosauginių nuostatų klausimas darosi vis svarbesnis, nes darnaus 
vystymosi, tvaraus gyvenimo idėjos atsispindi ir ikimokyklinio ugdymo programos 
gairėse (2023), ir priešmokyklinio bei pradinio ugdymo programose (2022). 

Studentų pozicija aplinkosauginių nuostatų atžvilgiu rodo jų santykį su 
aplinką, o aukšti RI leidžia manyti, jog sistemoje žmogus — gamta mezgasi sinergija. 
Tačiau tai reikalauja naujo gilesnio aplinkosauginių nuostatų tyrimo. 

Priedas 
Tyrimo instrumentas 


Teiginiai 


1-visiškai 
nesutinku 
2 - nesutinku 
3 - abejoju 
4 - sutinku 
5 - visiškai sutinku 


Mėgstu būti gamtoje, nes atsipalaiduoju 

Man yra svarbu saugoti gamtą 

Gamta turi būti saugoma pirmiausia dėl augalų, gyvūnų, bakterijų, 
virusų ir grybų, o ne tik dėl žmonių gerovės 

Manau, kad aplinkos (aplinkosaugos) problemos ateityje tik stiprės 
Turėtų būti reikalaujama, kad pramonė naudotų perdirbamas 
medžiagas, nors tai gali kainuoti daugiau nei gamyba iš naujų žaliavų 
Kaip individas galiu labai prisidėti prie aplinkos išsaugojimo 

Manau, kad išsivysčiusių šalių žmonės turėtų laikytis 
konservatyvesnio (praktiškesnio) gyvenimo būdo, padėsiančio spręsti 
aplinkos problemas 

Mokslo ir technologijų plėtra pašalins aplinkos problemas 

Aš palaikau atsinaujinančių energijos šaltinių naudojimą 

Prieš išmesdamas pakuotę sumazinu jos tūrį 

Reguliariai pasirūpinu, kad į mano namus patekusios atliekos būtų 
perdirbamos 

Eidama (-s) į parduotuvę su savimi turiu ir pirkinių krepšį 

Išjungiu elektros prietaisus, jei jų nenaudoju 

Žiemą stengiuosi nešildyti namų daugiau nei reikia 

Atkreipiau dėmesį į savo vartojimo įpročius, kad prisidėčiau prie 
aplinkos apsaugos 

Pirmenybę teikiu biologiškai skaidiems produktams lyginant su 
neskaidžiais 

Pirmenybę teikiu perdirbamiems gaminiams palygins su 
neperdirbamais 

Esant galimybei, vietoj automobilio vairavimo renkuosi pasivažinėjimą 
dviračiu ar viešąjį transportą 

Visada perspėju žmones, jei jie daro žalą aplinkai 

Esu pasiruošęs (-usi) mokėti daugiau už aplinkai nekenksmingus 
(aplinkai draugiškus) produktus 


Aktyviai dalyvauju aplinkosaugos veikloje 
Skaitau straipsnius, susijusius su aplinkosauga 

TEACHERS 


Vincentas Lamanauskas, Rita Makarskaitė-Petkevičienė 
Vilnius University, Lithuania 


It is important to focus on the environmental awareness of pre-service teachers, as 
their decisions as future professionals can have an impact not only on the environment, but 
also on the education of the next generation. On the other hand, it is also useful for teachers 
to be aware of trends in students' environmental attitudes in order to be able to emphasise 
one or other of the sustainable development goals in the context of the curriculum. The 
main research question is what environmental attitudes have been developed by pre- 
service preschool, pre-primary and primary school teachers. 

The study is a mixed-method (qualitative and quantitative) pilot study. The study 
was carried out between January and March 2023. The participants were 136 university 
students, pre-service pre-school, pre-primary and primary education teachers (pre-service 
early childhood teachers). The survey instrument used a 22-item scale. The statements were 
scored using an interval 5-point Likert scale. The quantitative data obtained from the survey 
were analysed using descriptive statistics. The mean, standard deviation and significance 
index of the statements were calculated. 

Environmental attitudes, like any other attitudes, influence human behaviour. 
Students have learned these behaviours from their parents and teachers since they were 
children. What they have expressed in this study is the result of many years of education and 
experience. Students are very clear about the importance of recycling, they are in favour of 
preserving biodiversity, conserving heat, responsible consumption in general, etc. 

It is likely that pre-service teachers, having developed environmental attitudes and 
skills in practical environmental activities, will base their future professional life on these 
values and will transfer their experience to their learners in new contexts. 

Environmental attitudes are becoming increasingly important as the ideas of 
sustainable development and sustainable living are reflected in the curriculum guidelines 
for pre-school education (2023) and in the pre-primary and primary curricula (2022). 

Students' attitudes towards environmentalism reflect their relationship with the 
environment, and the high significance indexes (Sis) suggest that synergies are developing 
in the human-nature system. However, this calls for a new in-depth study of environmental 
attitudes. 

Keywords: environmental attitudes, early education, human behaviour, pre-service 
teachers, science education. 

